**Poplatok za kurz: 30 €, invalidní dôchodcovia a dôchodcovia nad 65 rokov: 25 €**

Názov: **Taje sveta rastlín**

Fakulta: pedagogická

Miesto konania: Pedagogická fakulta, Priemyselná 4, Trnava – miestnosť č- 3B1

 (+ exkurzia v Bratislave)

Predpokladaný čas výučby: upresní sa dodatočne podľa rozvrhových možností – **Zimný semester**

Rozsah vzdelávacieho programu: prednáška a exkurzia

Krátkodobé vzdelávanie: 2 prednášky (po 3 hodiny, v rámci nich aj jednoduché laboratórne aktivity) v zimnom semestri. 1 exkurzia v Botanickej záhrade Univerzity Komenského v Bratislave podľa dohody so študujúcimi.

Minimálny počet študujúcich: 12

Maximálny počet študujúcich: 20

Cieľ vzdelávania: Študujúci sa zoznámia so základmi stavby a fungovania rastlinného organizmu (anatómia a fyziológia rastlín) prostredníctvom príkladov vybraných adaptácií (byliny-dreviny, orchidey, bromélie, kaktusy, hmyzožravé rastliny) a jednoduchých praktických aktivít. Pozornosť sa bude venovať aj pestovaniu a využitiu vybraných rastlín. V rámci exkurzie v Botanickej záhrade Univerzity Komenského v Bratislave sa študujúci zoznámia s príkladmi domácich i exotických rastlín a plodín, liečivých rastlín a i.

**Zoznam prednášok/cvičení**

Zimný semester

1. Anatómia rastlín: ako vyzerajú rastliny v mikroskope? Stavba stonky, koreňa, listu, kvetných častí. Ako sa líšia byliny a dreviny? Majú aj rastliny cievy? Kvitnú všetky rastliny? Rekordy v rastlinnej ríši. V rámci praktických aktivít pozorovanie trvalých a natívnych preparátov vybraných orgánov a rastlinných druhov (3 hodiny).

2. Fyziológia rastlín: význam rastlín pre život na Zemi a pre človeka (fotosyntéza, poľnohospodárska produkcia, fytoremediácia). Rastliny ako chemická továreň (obsahové látky liečivých a jedovatých rastlín, rastlinné farbivá). Minerálna výživa rastlín

a ich pestovanie. V rámci praktických aktivít realizácia jednoduchých experimentov i ukážka správneho presádzania orchideí (3 hodiny).

3. Exkurzia v Botanickej záhrade Univerzity Komenského v Bratislave v čase podľa dohody so študujúcimi (ideálne sobota): prehliadka skleníkových a vonkajších expozícií s dôrazom na adaptácie rastlín a ich využitie.

Dopravu si hradí a zabezpečuje každý účastník individuálne

Vyučujúci/lektor: doc. RNDr. Jozef Kováčik, PhD.